વિજયનગર તાલુકાના પાલ પટ્ટાના ગામો કણાદર, પરવઠ, મસોતા, ઈટાવડી, ચામઠાણ, નળીયાવાડા, લિમડા, ચિઠોડા, દંતોડ, અમોદરા, મોબતપુરા, જુસાવાડા, લક્ષ્મણપુરા, ચિતરીયા, કોડીયાવાડા ગામના હજારો લોકોને ખેડબ્રહ્મા અને અંબાજી તરફ જવા માટે મુશ્કેલીઓનો સામનો કરવો પડતો હતો, જેથી આ વિસ્તારના ધારાસભ્ય અશ્વિન કોટવાલની રાજય સરકાર સમક્ષ માંગણી હતી કે જો વણજ બદરખા જાલેટી રોડ બની જાય તો ૧પ કિમી અંતર ઘટવાની સાથે સાથે એક કલાક જેટલો સમય આ વિસ્તારના લોકોનો બચી શકે તેમ છે, પરંતુ જે વિસ્તારમાંથી રોડ બનાવવો પડે તે વન વિભાગ અંતર્ગંત આવતો હોવાથી સમગ્ર મંજુરીની પ્રક્રિયા અટવાઈ ગઈ હતી, જો કે સ્થાનિક ધારાસભ્યના પ્રયત્નોથી સરકારે અને ફોરેસ્ટ વિભાગે આ રોડ મંજુર કરીને તે માટેનો વર્ક ઓર્ડર ફાળવી દેતાં ટુંક સમયમાં જ રોડ બનાવવાની કામગીરી શરૂ થઈ જશે, જેના કારણે આ વિસ્તારના લોકોમાં હરખની હેલી પ્રસરી ગઈ છે.